മാളികപുറത്തേറിയവരോട് ചരിത്രം പറയുന്നില്ല..അവകാശങ്ങള് ഒരു തമ്ബുരാനും തളികയില് വെച്ച് തന്നതല്ലരാഹുല് കൊച്ചി ഇന്ധന വില വര്ധനയ്ക്കെതിരെ കൊച്ചിയില് വാഹന ഗതാഗതം സ്തംഭിപ്പിച്ച് കൊണ്ടുള്ള കോണ്ഗ്രസ് പ്രതിഷേധ സമരത്തിനെതിരെ നടന് ജോജു ജോര്ജ് രംഗത്തെത്തിയിരുന്നു. വൈറ്റിലയില് ഗതാഗതം തടസപെടുത്തിയതിനെതിരായായിരുന്നു നടന്റെ പ്രതിഷേധം. പ്രതിഷേധം വേണമെന്നും എന്നാല് ജനങ്ങളെ ബുദ്ധിമുട്ടിച്ച് കൊണ്ടായിരിക്കരുത് അതെന്നും ജോജു പറഞ്ഞു. അതിനിടെ പ്രതിഷേധിച്ച ജോജുവിന്റെ വഹനം സമരക്കാര് അടിച്ച് തകര്ക്കുകയും ചെയ്തു. അതേസമയം ജോജുവിന്റെ പ്രതിഷേധം വെറും ഷോ ആണെന്നാണ് കോണ്ഗ്രസ് നേതാക്കള് പ്രതികരിച്ചത്. ജോജു മദ്യപിച്ചാണ് എത്തിയതെന്നും വനിതാ പ്രവര്ത്തകെ ഉള്പ്പെടെ അധിക്ഷേപിക്കുന്ന തരത്തിലായിരുന്നു നടന്റെ പെരുമാറ്റമെന്നുമാണ് കോണ്ഗ്രസ് നേതാക്കളുടെ ആരോപണം. ജോജുവിനെതിരെ യൂത്ത് കോണ്ഗ്രസ് നേതാവ് രാഹുല് മാങ്കൂട്ടത്തിലും ഹൈബി ഈഡനും രംഗത്തെത്തിയിട്ടുണ്ട്. പ്രതികരിച്ച് ഹൈബി ഈഡന്ജോജു ജോര്ജിന്റെ സമരമാണ് മാധ്യമങ്ങളില് കണ്ടത്. നികുതി അടക്കാനുള്ള പൗരനെന്ന നിലയില് പ്രതികരിക്കാനുള്ള അധികാരം അദ്ദേഹത്തിനുണ്ട്. എന്നാല് ലക്ഷക്കണക്കിനാളുകളുടെ പ്രയാസവും പ്രശ്നവുമാണ് കോണ്ഗ്രസ് ഉയര്ത്തികാട്ടിയതെന്നായിരുന്നു ഹൈബി ഈഡന്റെ പ്രതികരണം. ഷോ കാണിക്കേണ്ടതില്ലായിരുന്നുരാഹുല് മാങ്കൂട്ടത്തിലിന്റെ വാക്കുകള്ദുരിത വഴികള് താണ്ടി താരപദവിയിലേക്ക് കടന്ന് വന്ന ജോജു അല്പ നേരം ഇടപ്പള്ളി വൈറ്റില റോഡില് തന്റെ കാര് ഗതാഗതക്കുരുക്കില് കുടുങ്ങിയപ്പോള് അസ്വസ്ഥനാകുന്നത് നാം കണ്ടു. അവിടെ സമരം ചെയ്ത കോണ്ഗ്രസുകാര് ആരും തങ്ങളുടെ വാഹനത്തിനടിക്കുന്ന ഇന്ധന നികുതി കുറയ്ക്കണമെന്നല്ല ആവശ്യപ്പെടുന്നത്. ജോജു ജോര്ജ് അടക്കമുള്ള മുഴുവന് പൊതു ജനങ്ങളുടേയും ആവശ്യത്തിനാണെന്ന് തിരിച്ചറിഞ്ഞിരുന്നെങ്കില് ഇതു പോലെ ഷോ കാണിക്കേണ്ടി വരില്ലായിരുന്നു. കോണ്ഗ്രസ് സമരം നടത്തിയത്അടിസ്ഥാന വിലയേക്കാളേറെ നികുതി നല്കേണ്ട ഗതികേടിലേക്ക് രാജ്യം മാറുമ്ബോള് വിവിധ പ്രതിഷേധ പരിപാടികള് നടത്തിയിട്ടും സമരത്തോട് കണ്ണടക്കുന്ന ഭരണകൂടത്തിന്റെ തിമിരം മാറ്റാന് മറ്റൊരു ശസ്ത്രക്രിയയും സാധ്യമല്ലാത്തപ്പോള് പ്രതിബന്ധതയുള്ള രാഷ്ട്രീയ പ്രസ്ഥാനമെന്ന നിലയിലാണ് കോണ്ഗ്രസ് ഇത്തരം ഒരു സമരവുമായി രംഗത്തിറങ്ങിയത്. മാളികപ്പുറത്തേറിയവരോട് ചരിത്രമോതുന്നില്ലമാളികപ്പുറത്തേറിയവരോട് രാജ്യത്തിന്റെ സ്വാതന്ത്ര്യ സമര ചരിത്രമൊന്നുമോതുവാനില്ല, സമരം ചെയ്തും,രക്തം ചിന്തിയും, ജീവന് വെടിഞ്ഞും നേടിയതാണ് ജോജു ഇന്ന് നേടിയ അവകാശമെന്നോര്ക്കുക, അല്ലാതെ ഒരു തമ്ബുരാനും തളികയില് വെച്ച് നല്കിയതല്ലെന്നോര്മിപ്പിക്കട്ടെ, രാഹുല് മാങ്കൂട്ടത്തില് ഫേസ്ബുക്കില് കുറിച്ചു. അനുകൂലിച്ചും പ്രതികൂലിച്ചും കമന്റുകള്അതേസമയം രാഹുലിന്റെ പോസ്റ്റിന് താഴെ നിരവധി കമന്റുകളാണ് നിറയുന്നത്. അതിനു സാധാരണക്കാരുടെ വണ്ടി തടഞ്ഞു അവനെ ബാധിക്കുന്ന ഇന്ധനവിലയുടെ പ്രതിഷേധത്തിലും അവന് തന്നെ സഹിക്കണമെന്ന് പറയുന്നതിന്റെ ലോജിക് എന്താണ്, നിങ്ങള് ഇതൊക്കെ നിയന്ത്രിക്കുന്നവന്മാരുടെ വണ്ടി തടയൂ അല്ലാതെ കേരളത്തിലിരിക്കുന്ന ജോജുവിന്റെയോ രാഹുലിന്റേയോ കുറച്ചുസമയം ട്രാഫിക് ബ്ലോക്കില് നഷ്ടമായി എന്നത് കൊണ്ട് മുകളിരിക്കുന്നവന് എന്ത് പ്രശ്നം, എന്നായിരുന്നു ഒരാള് കുറിച്ചത്. കോണ്ഗ്രസ് മറുപടി നല്കേണ്ടത്നികുതി നല്കുന്ന പൗരന് എന്ന നിലയില് ജോജു ജോര്ജിനും ഈ നാട്ടില് പ്രതികരിക്കാം. അതിനു ദേഹോഭദ്രവം നടത്തിയും,വാഹനം തല്ലി തകര്തുമല്ല കോണ്ഗ്രസ് മറുപടി നല്കേണ്ടത്, എന്നായിരുന്നു മറ്റൊരു പ്രതികരണം. എണ്ണക്കമ്ബനികള്ക്ക് അനുമതി നല്കിയത്ഇന്ധന വില നിര്ണ്ണയിക്കാന് എണ്ണക്കമ്ബനികള്ക്ക് അനുമതി നല്കിയത് കോണ്ഗ്രസ് സര്ക്കാര് അതു തന്നെ മോദി ചെയ്യുന്നു കേന്ദ്രത്തിലെ ബിജെപി സര്ക്കാറിനെതിരെ സമരം ചെയ്യാന് കൂടിയാണു കേരളത്തിലെ ജനങ്ങള് 19 യു ഡൊ എഫ് എം പിമാരെ പാര്ലമെന്റില് അയച്ചതു...എം പി എന്ന നിലയിലെ പ്രിവിലേജ് ഉപയോഗിക്കാന് അല്ലാതെ കേന്ദ്രത്തിനെതിരെ ദില്ലിയില് സമരം നടത്താനോ പ്രതിഷേധിക്കാനോ ഈവര് തയ്യാറാകുന്നില്ല സമരം എല്ലാം കേരളത്തില് മാത്രം എം പിമാര് ദില്ലിയില് പോകുന്നുണ്ടോ എന്നു തന്നെ സംശയമാണു ഒരു എം പി കെപിസിസി പ്രസിഡന്റാണു ...19പേരെ അയച്ച ജനം മണ്ടന്മാരായി അതുകൊണ്ടാണു തുടര്ന്നു വന്ന രണ്ട് തെരെഞ്ഞെടുപ്പിലും കോണ്ഗ്രസ് തകര്ന്നതു എന്നിട്ടും അവര്ക്ക് മനസിലാകുന്നില്ല,എന്നാണ് ഒരാള് കുറിച്ചത്. അവകാശങ്ങള് നേടിയെടുത്തത്അതേസമയം സിനിമയല്ല ജീവിതം എന്ന് ജോജുവിനോട് ആരെങ്കിലും പറഞ്ഞുകൊടുക്കണമെന്നായിരുന്നു മറ്റൊരു കമന്റ്. ഒരു പൊതുലക്ഷ്യത്തിന് വേണ്ടിയുള്ള സമരമുഖത്തെത്തി അലമ്ബ് പരിപാടി എന്നൊക്കെ പരസ്യമായി പ്രഖ്യാപിച്ച് പ്രശ്ങ്ങളുണ്ടാക്കുന്നത് അത്ര മാന്യമായ പരിപാടിയൊന്നുമല്ല.അല്പസ്വല്പ്പമല്ലാത്ത ബുദ്ധിമുട്ടൊക്കെ അനുഭവിച്ചുകൊണ്ടുതന്നെയാണ് ആരെയും ഭയക്കാതെ കാറോടിക്കാനും, യാത്ര ചെയ്യുവാനും ഉള്പ്പെടെ ഇന്നീ കാണുന്ന ഓരോ അവകാശങ്ങളും നേടിയെടുത്തിട്ടുള്ളത് എന്ന് മനസിലാക്കണം.നേരത്തേ നോട്ടീസ് നല്കി നടത്തിയ സമരത്തില് ബദല് ഗതാഗത സംവിധാനം ഏര്പ്പെടുത്തേണ്ടിയിയുന്നത് പൊലീസാണ് സമരക്കാരല്ല. പെട്രോള് വില വര്ദ്ധനക്കെതിരെ വീട്ടില് പോയി സമരം ചെയ്യണമെന്നൊക്കെ പറയുന്ന സിനിമാ യുക്തി അപഹാസ്യമാണ്,കമന്റില് പറയുന്നു. source: oneindia.com